ai4bharat/Pralekha huggingface dataset:
نائب صدر جمہوریہ ہند کا سکریٹریٹ
نائب صدر جمہوریہ نے شری کاشی وشوناتھ مندر میں پوجا کی
نائب صدر جمہوریہ نے شری کاشی وشوناتھ دھام کوریڈور کی ستائش کی
نائب صدر جمہوریہ نے کاشی وشوناتھ مندر کو سناتن پرمپرا کی ایک باوقار علامت قرار دیا
نائب صدر جمہوریہ نے کال بھیرو مندر کا دورہ کیا اور پوجی ارچنا کی
نائب صدر جمہوریہ نے پنڈٹ دین دیال اُپادھیائے اسمرتی استھل کا دورہ کیا اور عظیم سیاست داں کو گلہائے عقیدت پیش کئے
نئی دہلی:16؍اپریل2022:
ہندوستان کے نائب صدر جمہوریہ جناب ایم وینکیا نائیڈو نےتاریخی شری کاشی وشوناتھ مندر میں پوجا کی اور ہندوستان و پوری دنیا کے لوگوں کے لئے امن، خوشحالی اور بہبود کی دعا کی۔
جناب نائیڈو ،جو کل شام اپنی بیگم محترمہ اوشا نائیڈو کے ساتھ مقدس شہر وارانسی پہنچے، نے نو تعمیر شدہ کاشی وشوناتھ دھام کوریڈور کا دورہ کیا۔ اس موقع پر افسران نے انہیں اس منصوبے کی تفصیل سے آگاہ کیا۔
جناب نائیڈو نے مندر احاطے میں بھارت ماتا کے ایک آدم قد مجسمے پر بھی پھولوں کا نذرانہ پیش کیا، بعد میں ایک فیس بک پوسٹ میں انہوں نے کاشی وشوناتھ کو ’ہماری سناتن روایت کی قابل فخر علامت، ہمارے اعتقاد اور حملہ آوروں کے تئیں ہماری مخالفت ‘کے طورپر ذکر کیا۔
بعد میں ، نائب صدر جمہوریہ نے مشہور کال بھیرو مندر میں پوجا اور آرتی کی۔بھگوان شیو کی جارہ شکل نمائندگی کرنے والے شری کال بھیرو کو ’کاشی کا کوتوال ا‘ور شہر کے محافظ کی شکل میں بھی جانا جاتا ہے۔
نائب صدر جمہوریہ نے پڑاؤ واقع پنڈت دین دیال اُپادھیائے اسمرتی استھل کا بھی دورہ کیا اور پنڈت جی کے زندگی کے سفر کو دکھانے والے 3-ڈی ورچوئل ریئلٹی شو کی ستائش کی۔ اس موقع پر نائب صدر جمہوریہ نے اسمرتی استھل کی وزیٹر بک میں درج ذیل تبصرے تحریر کئے-
’’ہندوستان کے اعلیٰ ثقافتی اور سیاسی علامتوں میں سے ایک کو خراج عقیدت پیش کرنے کے لئے پنڈت دین دیال اُپادھیائے اسمرتی اَستھل کا دورہ کیا۔پنڈت دین دیال ایک عظیم دانشور، اعلیٰ منتظم اور ایک ایسے قائد تھے ، جنہوں نے ذاتی وقار کے اعلیٰ معیارات کا برقرار رکھا ۔ اُن کی زندگی اور ’انتودیہ ‘اور ’ایک آتم مانوواد‘کا فلسفہ ملک کے لئے رہنمائی اور تحریک کا ذریعہ رہا ہے۔ دلتوں کا بھلا کرنا اور سب سے زیادہ محروم طبقات کے لئےخوشیاں لانا ہی سب سے بڑی خراج عقیدت ہوگی، جو ہم پنڈت دین دیال اُپادھیائے کو پیش کرسکتے ہیں۔ آیئے ہم سب ہندوستان کو ایک خوشحال اور مالا مال ملک بنانے کے لئے اس سمت میں کام کریں۔‘‘
کل، نائب صدر جمہوریہ نے اپنی بیگم کے ساتھ پاکیزہ دشاش میگھ گھاٹ پر مشہور گنگا آرتی میں حصہ لیا۔انہوں نے اسے ایک ناقابل یقین اور روحانی تجربہ بتایا، جو ان کے دل میں ہمیشہ موجود رہے گا۔
اپنے وارانسی دورے کے اختتام پر نائب صدر جمہوریہ نے ایک تفصیلی فیس بک پوسٹ میں ، اپنے خیالات ساجھا کئے ، ان کے فیس بک پوسٹ کا لنک درج ذیل ہے-
https://www.facebook.com/167328870501701/posts/1137707903463788/
ان دوروں کے دوران اُترپردیش کی گورنر محترمہ آنندی بین پٹیل، اُترپردیش کے ڈپٹی چیف منسٹر جناب برجیش پاٹھک، اسٹیمپ اور کورٹ رجسٹریشن فیس کے وزیر مملکت ، جناب روندر جیسوال، آیوش کے وزیر مملکت، دیا شنکر مشرا’’دیالو‘‘اور دیگر اہم شخصیات نائب صدر جمہوریہ کے ہمراہ تھی۔
وزارات ثقافت
نیشنل گیلری آف ماڈرن آرٹ  میں مشاورتی کمیٹی کی تشکیل کے بارے میں وضاحت
نئی دہلی ،11فروری :بعض اخبارات میں حال ہی میں نیشنل گیلری آف ماڈرن آرٹ  کے بارے میں شائع ہونے والی خبروں کے بارے میں حسب ذیل وضاحت کی گئی ہے ۔
نیشنل گیلری آف ماڈرن آرٹ ممبئی ، بینگلورو اوردہلی کی مشاوری کمیٹیاں تحلیل نہیں کی گئی ہیں ۔ ان کی مدت کار حال ہی میں ختم ہوئی ہے کو ختم ہوئی ہے ۔ ان کمیٹیوں کی تشکیل نو کا عمل جاری ہے ۔ سابقہ مشاورتی کمیٹیوں کی سفارشات کا احترام کیاجائیگا۔ ممبئی کی این جی ایم اے کی مدت کا ردسمبر ،2019تک تھی ۔جیساکہ پہلے بتایاجاچکاہے کہ ان کمیٹیوں کی سفارشات کا احترام کرتے ہوئے فنکاروں کے فن پاروں کے مجوزہ نمائش منعقد کی جائیگی اورمستقبل کی نمائشوں کا فیصلہ نئی مشاورتی کمیٹی کریگی ۔
جہاں تک نوادرات کے مستقل ذخائرکا تعلق ہے اس سلسلے میں نیشنل گیلری آف ماڈرن آرٹ کی تجویز ہے کہ اس کے اپنے فن پاروں کے ذخیروں کی نمائش کی جائے ۔ جن میں عظیم فنکاروں کے فن پارے شامل ہیں ۔ ابتدأ میں یہ نمائش دوبرس کے لئے ہوگی ۔ کچھ فنکاروں نے شکایت کی ہے کہ انھیں عارضی نمائشوں میں کم جگہ دستیاب کرائی گئی ہے اس سلسلے میں این جی ایم اے فن کاروں سے موصول ہونے والے مشوروں پر غورکررہی ہے ۔ اور متعلقہ دعویداروں کے مشورے سے جلد ہی کوئی حتمی فیصلہ لیاجائیگا۔
۔۔۔۔۔۔۔۔۔۔۔۔۔۔۔۔
U-845
(Visitor Counter : 105
خلا ء کا محکمہ
مرکزی وزیر ڈاکٹر جتندر سنگھ کا کہنا ہے کہ اسٹارٹ –اَپ انڈیاپورٹل میں خلائی ٹیکنالوجی زمرے کے تحت تقریبا ً 75 اسٹارٹ-اَپس رجسٹرڈ ہیں
نجی کمپنیوں کو شروع سے آخر تک خدمات فراہم کرنے میں اہل بنانے کے لئے خلائی سیکٹر میں جون 2020ء میں اصلاحات کا اعلان کیا گیا:ڈاکٹر جتندر سنگھ
نئی دہلی:09؍فروری2022:
مرکزی وزیر مملکت برائے سائنس و ٹیکنالوجی،ارضی سائنس؛ ایم او ایس، پی ایم او، عملہ، عوامی شکایات، پنشن ایٹمی توانائی اور خلاء ، ڈاکٹر جتندر سنگھ نے آج کہا کہ اسٹارٹ اَپ انڈیا پورٹل میں خلائی ٹیکنالوجی زمرے کے تحت تقریباً اسٹارٹ-اَپس رجسٹرڈ ہیں۔
لوک سبھا میں ایک سوال کے تحریری جواب میں ڈاکٹر جتندر سنگھ نے کہا کہ دیگر زمروں کے تحت رجسٹرڈ کئی اور اسٹارٹ-اَپ بھی خلائی سیکٹر میں شامل ہیں۔
وزیر موصوف نے کہا کہ خلائی سرگرمیوں میں نجی شعبے کی شراکت داری کو یقینی بنانے کےلئے محکمہ خلاء ، خلائی شعبے میں موجود پالیسیوں میں ترمیم کررہا ہے اور اسپیس کام، ریموٹ سینسنگ، ٹیکنالوجی ، تبادلہ، نیوی گیشن، خلائی مواصلات ، خلائی تحقیق اور خلائی صورتحال سے متعلق انتباہ جیسے متعدد خلائی شعبوں کے لئے نئی پالیسی کا خاکہ تیار کیا جارہا ہے۔ ایم ایس ایم ای اور خلائی سیکٹر میں اسٹارٹ-اَپ سمیت نجی شعبے کی حوصلہ افزائی کے لئے مذکورہ پالیسی پر مبنی ڈھانچے میں ان التزامات کو شامل کیا جارہا ہے۔
اِسرو کی خلائی سرگرمیوں میں نجی کھلاڑیوں کو شامل کرنے کےلئے سرکار کے ذریعے اٹھائے گئے قدم پر لوک سبھا میں ایک دیگر سوال سے متعلق جواب میں ڈاکٹر جتندر سنگھ نے بتایا کہ بھارت سرکار نے جون 2020ءمیں اصلاحات کا اعلان کردیا ہے۔ خلائی شعبے میں نجی کھلاڑیوں کو شروع سے آخر تک خدمات فراہم کرنے میں اہل بنانے کی سمت میں درج ذیل اقدامات کئے گئے ہیں:
- خلائی سرگرمیوں کو انجام دینے کےلئے نجی کھلاڑیوں کو بڑھاوا دینے ، انہیں سنبھالنے ، انہیں مقرر کرنے اور لائسنس دینے کے لئے محکمہ خلاء کے تحت ایک قومی سطح کی خود مختار نوڈل ایجنسی نیشنل اسپیس پرموشن اینڈ اتھرائزیشن سینٹر  تشکیل دی گئی ہے۔
- اِسرو سہولیات اور مہارت تک نجی اداروں کو رسائی ، ان کی خلائی سرگرمیوں کی حوصلہ افزائی کے لئے دی جاتی ہے۔ اس کے علاوہ اِسرو ، معیار اور اعتماد پروٹوکال دستاویز سازی ، تجربے جیسے عمل وغیرہ پر اپنے تجربات کو ساجھاکرکے ہندوستانی خلائی صنعتوں کی حوصلہ افزائی کرے گا۔
- خلائی ٹیکنالوجی کے نئے شعبوں میں چیلنجوں کی پیشکش کرتے ہوئے مواقع کا اعلان کیا جارہا ہے۔
- نیو اسپیس انڈیا لمٹیڈ  ڈی او ایس کے تحت سی پی ایس ای اِسرو کے ذریعے تیار کردہ ایک بالغ ٹیکنالوجی کو ہندوستانی صنعتوں کو منتقل کرے گا۔
- خلائی سرگرمیوں میں نجی شعبوں کی حصے داری کو آرام دہ بنانے کےلئے خلائی شعبے میں موجودہ پالیسیوں میں ترمیم کی جارہی ہے اور اسپیس کام، ریموٹ سینسنگ ، ٹیکنالوجی تبادلہ، نیوی گیشن، خلائی مواصلات، خلائی تحقیق اور خلائی صورتحال بیداری جیسے مختلف شعبوں کے لئے پالیسی ساز ڈھانچے کے تعلق سے نئی پالیسوں کا مسودہ تیار کیا جارہا ہے۔
- ضروری قانونی ڈھانچے کے لئے محکمہ ایک قومی ضابطہ بنانے کے لئے عمل میں بھی ہے۔ڈرافٹ اسپیس ایکٹی وٹی بل نے عوامی اور قانونی صلاح و مشورے کا کام پور کرلیا ہے اور بین وزارتی صلاح ومشورے کےلئے آگے کی منظوری کے تعلق سے اِسے آگے بھیجا جارہا ہے۔
وزیر محترم نے یہ بھی کہا کہ سرکار غیر ملکی کھلاڑیوں کے ذریعے خلائی شعبے میں سرمایہ کاری کو بڑھاوا دینے کےلئے ایف ڈی آئی کی اجازت کا منصوبہ بنارہی ہے۔
وزیراعظم کا دفتر
وزیر اعظم کی جمہوریہ سینیگال کے صدر کے ساتھ میٹنگ
وزیر اعظم جناب نریندر مودی نے 24 اگست 2023 کو جوہانسبرگ میں 15 ویں برکس سربراہ اجلاس کے موقع پر جمہوریہ سینیگال کے صدر عزت مآب جناب میکی سال سے ملاقات کی۔
دونوں رہنماؤ ں نے تجار ت و سرمایہ کاری ، دفاع و سلامتی ، توانائی ، کان کنی،زراعت ، فارما سیوٹکلس ، ریلوے، صلاحیت ساز ی، ثقافت اور دونوں ممالک کے عوام کے درمیان باہمی تعلقات سمیت مختلف شعبوں میں اپنی دو طرفہ شراکت داری کومزید مضبوط کرنے کے طریقوں پر مثبت بات چیت کی۔
وزیر اعظم نے ’وائس آف گلوبل ساؤتھ سمٹ‘ میں شرکت کرنے اور پچھلے سال افریقی یونین میں ان کی مضبوط قیادت کے لئے صدر سال کی تعریف کی ۔
صدر سال نے چندریان مشن کی کامیابی پر وزیر اعظم کو مبارکباد دی اور جی -20 میں افریقی یونین کی مستقل رکنیت کے لئے ہندوستان کی کوششوں کے لئے اس کاشکریہ ادا کیا۔ انہوں نے ترقی پذیر دنیا کی ترجیحات کی حمایت کرنے کے لئے وزیر اعظم کی قیادت کی تعریف کی اور ہندوستان کی صدارت میں آئندہ جی -20 سربراہ کانفرنس کی کامیابی کے لئے اپنی طرف سے نیک خواہشات کا اظہار کیا۔
کابینہ
مرکزی کابینہ نے مزید تین ماہ  کے لئے پردھان منتری غریب کلیان انّ یوجنا  کی توسیع کومنظوری دے دی ہے
این ایف ایس اے کے تمام مستفیدین کے لئے فی ماہ پانچ کلو گرام فی شخص کو مفت معیاری اور بہتراناج دسمبر2022 تک جاری رہے گا
پردھان منتری غریب کلیان انّ یوجنا کے تحت اب تک 6 مرحلوں میں 3.45 لاکھ کروڑ روپے کی تخمینہ سبسڈی فراہم کی گئی ہے
اکتوبر سے دسمبر تک پردھان منتری غریب کلیان انّ یوجنا کے مرحلہ 7 میں44762 کروڑ روپے کی تخمینہ لاگت سبسڈی آئے گی
مرحلہ 7 میں غذائی اجناس کی مجموعی نکاسی 122 لاکھ میٹرک ٹن کے بقدر متوقع ہے
وزیر اعظم جناب نریندر مودی کی جانب سے 7 جون 2021 کو قوم سے اپنے خطاب کے ذریعہ کئے گئے عوام حامی اعلان کی روشنی میں مرکزی کابینہ نے مرحلہ 7 میں وزیر اعظم جناب نریندر مودی کی قیادت میں مزید تین ماہ  کے لئے پردھان منتری غریب کلیان انّ یوجنا  کی توسیع کومنظوری دے دی ہے۔
اس فلاحی اسکیم کے تحت نیشنل فوڈ سکورٹی ایکٹ انتودیہ انّ یوجنا اور ترجیحی ہاؤس ہولڈ کے تحت احاطہ کئے گئے تمام مستفیدین نیز راست فائدے کی منتقلی ڈی بی ٹی کے تحت احاطہ کئے گئے تمام لوگوں کے لئے مفت پانچ کلو گرام اناج ہر ماہ فی شخص کو فراہم کیا گیا ہے۔
حکومت ہند کے لئے پی ایم جی کے اے وائی کے مرحلہ 6 تک تقریباً 3.45 لاکھ کروڑ روپے کی مالی پیچیدگی رہی ہے۔اس اسکیم کے مرحلہ 7 کے لئے تقریباً44762 کے اضافی اخراجات کے ساتھ پی ایم جی کے اے وائی کے مجموعی اخراجات تمام مرحلوں کے لئے تقریباً 3.91 لاکھ کروڑ روپے ہوگی۔
مرحلہ 7 میں پی ایم جی کے اے وائی کے لئے اناج کے اعتبار سے مجموعی نکاسی تقریباً 122 لاکھ میٹرک ٹن کے بقدر متوقع ہے۔مرحلہ ایک سے 7 کے لئے غذائی اجناس لگ بھگ تقریباً1121 لاکھ میٹرک ٹک مختص کیا گیا ہے۔
اب تک پی ایم جی کے اے وائی 25 مہینوں کے لئے کام کررہا ہے،جس کی تفصیل حسب ذیل ہے:
- مرحلہ ایک اور دو  اپریل2020 سے نومبر2021 تک۔
- مرحلہ تین سے 5  مئی2021 سےمارچ2022 تک۔
- مرحلہ 6  اپریل2022 سےستمبر2022 تک۔
پی ایم غریب کلیان انّ یوجنا کووڈ-19 بحران کے مشکل دور میں شروع ہوئی تھی جس کے تحت اب تک غریبوں، ضرورت مندوں اور محروم گھروں اور مستفیدین کو خوراک کی یقینی فراہمی کی گئی ہے۔جس سے کہ وہ مناسب اناج کی عدم دستیابی سے محروم نہ رہ سکیں۔ ماہانہ اناج کی مقدارکی فراہمی کو دوگنا کردیا گیا ہے جو عام طور پر مستفیدن کو فراہم کی جاتی تھی۔
سابقہ مرحلوں کے تجربہ کی روشنی میں پی ایم غریب کلیان انّ یوجنا-7 کی کارکردگی اسی اعلیٰ سطح پر ہونے کی توقع ہے جیسا کہپہلے حاصل کی گئی ۔
زراعت اور کاشتکاروں کی فلاح و بہبود کی وزارت
شری انّ آج کی ضرورت – مرکزی وزیر زراعت جناب تومر
موٹے اناج کااستعمال جتنا زیادہ ہوگا ،چھوٹے کسانوں کو اتنا ہی فائدہ ہوگا
جواہر لال نہرو زرعی یونیورسٹی، جبل پور کی نیشنل مِلیٹس کانفرنس کا مرکزی وزیر زراعت نے افتتاح کیا
زراعت اور کسانوں کی بہبود کے مرکزی وزیر جناب نریندر سنگھ تومر نے کہا ہے کہ شری انّ  آج کی ضرورت ہے کیونکہ یہ غذائیت سے بھرپور ہے۔ موجودہ ماحول میں خواہ گھر میں ہو یا باہر، ہمارے پاس کھانا تو دستیاب ہے لیکن اس میں ضرورت کے مطابق تغذیہ بخش اجزاء کی کمی ہے۔ کھانے میں تغذیہ بخش اجزا وافر مقدار میں رہے، اس کے لیے پلیٹ میں شری انّ کا ہونا ضروری ہے۔ جناب تومر نے یہ بات جواہر لال نہرو زرعی یونیورسٹی، جبل پور کے ذریعہ موٹے اناج کے بین الاقوامی سال کے تحت منعقدہ دو روزہ قومی ملیٹس کانفرنس کی افتتاحی تقریب میں بطور مہمان خصوصی کہی۔
جناب تومر نے کہا کہ ہم جانتے ہیں کہ موٹے اناج کو دنیا میں ایک خاص مصنوعات کے طور پر تیار کیا جاتا رہا ہے۔ وقت گزرنے کے ساتھ ساتھ کھانے کی پلیٹ میں موٹے اناج کی جگہ کم ہوتی گئی اور اس کا مقابلہ بھی ختم ہو گیا۔ موٹے اناج کو دوبارہ فروغ دینے اور اس کے استعمال کو بڑھانے کی کوششیں کی جا رہی ہیں۔ ہندوستان کی قیادت میں پوری دنیا سال 2023 کو موٹے اناج کے بین الاقوامی سال کے طور پر منا رہی ہے۔ اس کا باقاعدہ آغاز وزیر اعظم جناب نریندر مودی 18 مارچ کو نئی دہلی میں ایک بین الاقوامی کانفرنس میں کریں گے۔ اس کے علاوہ اس سال ملک کے تقریباً 50 شہروں میں جی-20 اجلاس منعقد ہونے والے ہیں، جس میں بیرون ملک سے تقریباً دو لاکھ لوگ ہندوستان آئیں گے۔ وزیراعظم کی ہدایت پر جی 20 اجلاسوں کے ذریعہ موٹے اناج کے فروغ کے لیے منصوبہ تیار کیا گیا ہے۔جی-20 کے تمام پروگراموں میں کھانے میں موٹے اناج کو ترجیح دی جا رہی ہے، تاکہ جب یہ لوگ اپنے ملک واپس جائیں تو یہاں سے کھانے کے ذائقہ کا طلب اٹھا کرجائیں ا اور پوری دنیا میں شری انّ کو نئی پہچان ملے۔ اس کا فائدہ ہمارے کسانوں اور ملک کو ملے گا۔
جناب تومر نے کہا کہ موٹے اناج کی فصل بارش پر مبنی ہوتی ہے، جسے کم خرچ اور کم پانی کے ساتھ اگایا جا سکتا ہے۔ غریب کسان اسے بنجر زمین میں پیدا کر سکتے ہیں۔ موٹے اناج کا استعمال جتنا زیادہ بڑھے گا کھانے میں اتنے ہی زیادہ تغذیہ بخش اجزاء ملیں گے جس سے لوگوں کو فائدہ ہوگا۔ اگر دنیا میں موٹے اناج کا استعمال بڑھے گا تو پروسیسنگ بڑھے گی، برآمدات میں اضافہ ہوگا ،جس سے چھوٹے کسانوں کو فائدہ ہوگا اور وہ اپنی مالی حالت بہتر بنانے میں کامیاب ہوں گے۔ یہ ملیٹس ایئر اس نظریہ سے کافی اہمیت کا حامل ہے۔ ملک میں اس پر تحقیق کو بڑھانے کے لیے ہریانہ، حیدرآباد اور بنگلور میں تین نیشنل سینٹر آف ایکسی لینس قائم کیے گئے ہیں، جن کے ذریعے کافی کام کیا جا رہا ہے۔ زراعت کے شعبے میں تقریباً 2000 اسٹارٹ اپ کام کر رہے ہیں، جن میں سے زیادہ تر کا تعلق موٹے اناج سے ہے۔ ہمارے ملک سے 4 لاکھ کروڑ روپے سے زیادہ کی زرعی مصنوعات برآمد کی گئیں، جن میں سے زیادہ تر آرگینک اور ملیٹ ہیں۔ ایم پی میں زراعت کو فروغ دینے اور سویا اسٹیٹ بنانے میں جواہر لال نہرو زرعی یونیورسٹی کے رول کی ستائش کرتے ہوئے انہوں نے کہا کہ موٹے اناج کی جو قسمیں غائب ہورہی ہیں ان پر بھی یونیورسٹی کام کررہی ہے جسے اور بڑھانے کی ضرورت ہے۔ پروگرام میں ایم پی جناب وی ڈی شرما، زراعت کے وزیر جناب کمل پٹیل، وائس چانسلر پروفیسر پرمود کمار مشرا وغیرہ بھی موجود تھے۔
سائنس اور ٹیکنالوجی کی وزارت
لوگوں ،روزگار اور معیشت کو محفوظ رکھنے کیلئے ہر ایک شعبہ میں سائنس اور ٹیکنالوجی کا استعمال
چوتھا صنعتی انقلاب نئی ہنر مندیوں کیلئے مانگ تیار کررہے ہیں،پرانے روزگاروں کو بدل رہا ہے اور نئے روزگار کے مواقع فراہم کررہا ہے
نئے نشان زد روزگار کلسٹروں میں سب سے تیزی سے بڑھنےوالے شعبے ہیں ڈیٹا اورمصنوعی ذہانت
آئی بی ایم ریسرچ انڈیا کی ڈائریکٹر اور سی ٹی او ، آئی بی ایم انڈیا اور جنوبی ایشیا ڈاکٹر گارگی بی داس گپتا نے کہا ہے کہ پچھلے سال وبائی مرض کے دوران سائنس و ٹیکنالوجی کی برادری نے امید اور روشنی فراہم کی۔اس لئے لوگوں،روزگار اور معیشت کو محفوظ رکھنے کیلئے ہر ایک شعبہ میں سائنس اور ٹیکنالوجی کا استعمال وقت کی ضرورت ہے۔ڈاکٹر داس گپتا قومی یوم سائنس کے موقع پر ’’ایس ٹی آئی کا مستقبل :تعلیم ، ہنر مندی اور کام پر اثرات ‘‘موضوع پر اسپیشل لیکچر دے رہی تھیں ۔
انہوں نے روزگار کے مستقبل اور روزگار کی ضرورت پر بات کرتے ہوئے عالمی اقتصادی فورم  کے حالیہ مطالعہ کا حوالہ دیا کہ کل کی معیشت کیلئے نئے ابھرتے روزگار کلسٹر اور ہنر مندی کی ضرورت ہے ۔انہوں نے کہا کہ چوتھا صنعتی انقلاب نئی ہنر مندی کیلئے مانگ تیار کررہا ہے ،موجودہ روزگار کو ہٹا رہا ہے اور نئے روزگار کے مواقع فراہم کررہا ہے۔
ڈبلیو ای ایف کے حالیہ مطالعہ پر بات کرتے ہوئے انہوں نے نئے پیشوں اور پانچ نشان زد نئے روزگار کلسٹروں کی بات کی ۔یہ ہیں :ڈیٹا اور مصنوعی ذہانت ،انجینئرنگ اور کلاؤڈ، پروڈکٹ ڈیولپمنٹ،عوام اور فروخت اور مارکیٹنگ ۔انہوں نے کہا کہ پالیسیوں میں تبدیلی کرنے کا وقت ہے تاکہ سائنس  ہمہ گیر، ڈیجیٹل اور انسانیت نواز بنے ۔اگلے دس سالوں تک بنے رہنے والے روزگاروں کے بارے میں بات کرتے ہوئے انہوں نے کہا کہ ڈیٹا اور مصنوعی ذہانت کا شعبہ تیزی سے آگے بڑھ رہا ہے ۔انہوں نے ان شعبوں کو اسکولوں ، کالجوں اور یونیورسٹیو ں کے نصاب میں شامل کرنے کی ضرورت پر زور دیا۔
انہوں نے کہا کہ سائنسداں بڑا رول ادا کرتے ہیں اور برادریوں کو سائنسی طور سے سوچنے کی ضرورت ہے ۔انہوں نے کہا کہ پہلے کے مقابلے آج سائنس کی ضرورت زیادہ ہے اور ہمیں اپنے سائنسی عمل کو تیز رفتار بنانا چاہئے۔انہوں نے کہا کہ سائنس اور ٹیکنالوجی متعدد مسائل کو حل کرسکتی ہےاور ہم سائنسی برادری کے ساتھ مل کر مسائل کا حل نکال سکتےہیں۔
عملے، عوامی شکایات اور پنشن کی وزارت
مرکزی حکومت کے پنشن یافتگان
سنٹرل پنشن اکاؤنٹنگ آفس، کنٹرولر جنرل آف ڈیفنس اکاؤنٹس، محکمہ ڈاک، ٹیلی مواصلات کے محکمہ اور وزارت ریلوے کی طرف سے فراہم کردہ معلومات کے مطابق، مرکزی حکومت کے پنشن یافتگان کی کل تعداد اور مالی سال 22-2021 کے دوران ہونے والے کل اخراجات مندرجہ ذیل ہیں: -
|
|
نمبر شمار
|
|
محکمہ
|
|
پنشن یافتگان اور فیملی پنشن یافتگان کی کل تعداد
|
|
خرچ

|
|
1.
|
|
سول پنشن یافتگان
|
|
11,28,441
|
|
64,684.44
|
|
2.
|
|
ڈیفنس یافتگان
|
|
36,03,609 
|
|
1,21,983.9
|
|
3.
|
|
ٹیلی کام یافتگان
|
|
4,32,968
|
|
14895
|
|
4.
|
|
ریلوے یافتگان
|
|
14,82,223
|
|
51,935.24
|
|
5.
|
|
پوسٹل یافتگان
|
|
3,28,999
|
|
785.82
|
|
میزان
|
|
69,76,240
|
|
2,54,284.4
یہ اطلاع سائنس اور ٹیکنالوجی کے مرکزی وزیر مملکت ؛ ارضیاتی سائنسز کے وزیر مملکت ؛ نیز وزیراعظم کے دفتر، عملے، عوامی شکایات، پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے آج لوک سبھا میں ایک سوال کے جواب میں دی۔
سٹرک ٹرانسپورٹ اور شاہراہوں کی وزارت
قومی شاہراہوں سے متعلق قومی اتھارٹی  کے چیئرمین نے گروگرام میں قومی شاہراہوں پر پانی کے جماؤ کا حل تلاش کرنے کے لیے میٹنگ کی
ہریانہ کے گروگرام ضلع میں قومی شاہراہ پر پانی کے جماؤ کے مسئلے کو حل کرنے کے لیے نئی دہلی میں قومی شاہراہوں سے متعلق قومی اتھارٹی  کے ہیڈ کوارٹرس میں ایک میٹنگ کا اہتمام کیا گیا۔ این ایچ اے آئی کے چیئرمین جناب سنتوش کمار یادو کی صدارت میںہونے والی میٹنگ میں گروگرام میٹروپولیٹن ڈیولپمنٹ اتھارٹی  کے سی ای او، فرید آباد میٹروپولیٹن ڈیولپمنٹ اتھارٹی ، میونسپل کارپوریشن مانیسر ، میونسپل کارپوریشن دہلی ، کے افسران، دلی کنٹونمنٹ بورڈ  اور این ایچ اے آئی کے دیگر سینئر افسران نے شرکت کی۔
خطے میں قومی شاہراہوں پر پانی جمع ہونے کے مسئلے کو روکنے کے لیے فوری اور مستقل حل تلاش کرنے کے علاوہ حکام نے قومی شاہراہوں پر تجاوزات، غیر مجاز موڑ اور غیر قانونی سڑک رابطہ کو روکنے کے لیے موثر حل تلاش کرنے کے لیے مختلف پہلوؤں پر بھی تبادلہ خیال کیا۔
عہدیداروں نے پانی کے جماؤ کا موثر حل فراہم کرنے کے لئے کثیر جہتی حکمت عملی تیار کرنے پر غور کیا۔ فوری اقدام کے طور پر نشیبی علاقوں میں واٹر پمپس کی تنصیب کے ساتھ بارش کے پانی کی موثر نکاسی کے لیے مناسب اقدامات پر تبادلہ خیال کیا گیا۔ این ایچ اے أئی کے چیئرمین نے تمام حکومتی ایجنسیوں کے درمیان بہتر تال میل پر زور دیا تاکہ اس مسئلے کو حل کرنے کے لیے فوری کارروائی کی جاسکے۔
دھولا کنواں اور سبرتو پارک کے ارد گرد پانی جمع ہونے کی وجوہات کا مطالعہ کرنے کے لیے ایک خصوصی ایجنسی کو تدارک کے اقدامات تجویز کرنے کے لیے مشغول کیا جائے گا۔
اس کے علاوہ گروگرام- پٹودی- ریواڑی، دوارکا ایکسپریس وے اور گروگرام، سوہنا کے پروجیکٹ وار مسائل پر بھی میٹنگ میں تبادلہ خیال کیا گیا تاکہ قومی شاہراہوں کے مسافروں کو محفوظ اور بغیر کسی رکاوٹ کے سفر کا تجربہ فراہم کیا جا سکے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 43
اسٹیل کی وزارت
اسٹیل کے شعبے میں تحقیق وترقی
اسٹیل کے مرکزی وزیرجناب رام چندرپرساد سنگھ نے آج راجیہ سبھا میں ایک سوال کے تحریری جواب میں درج ذیل معلومات فراہم کیں ۔
اسٹیل کی وزارت ‘‘لوہے اوراسٹیل کے شعبے میں تحقیق وترقی کو فروغ ’’ دینے کی اسکیم کے ذریعہ اسٹیل کے شعبے میں تحقیق وترقی کے لئے مالی امداد فراہم کرتی ہے ۔ اس اسکیم کے تحت گذشتہ پانچ سالوں کے دوران تقسیم کی گئی رقم کی تفصیلات درج ذیل ہیں :
|
|
مالی سال
|
|
رقم 
|
|
2021-22 
|
|
87.97
|
|
2020-21
|
|
53.95
|
|
2019-20
|
|
1500.00
|
|
2018-19
|
|
1500.00
|
|
2017-18
|
|
1400.00
اسٹیل اتھارٹی آف انڈیا لمیٹڈ  اور راشٹریہ اسپات نگم لمیٹڈ  نے جدید کاری اور توسیعی پروجیکٹوں کے لئے عالمی سطح پرموجود بہترین دستیاب ٹیکنالوجیز  کو اپنا یاہے اوربہتربنائے گئے ٹیکنو اقتصادی پیمانے جیسے کہ کوک کی شرح میں کمی ، پلویرائزڈکول انجکشن  کی شرح میں اضافہ ، بی ایف کی پیداواروغیرہ میں بہتری جیسے اقدامات کئے ہیں ، جس کے نتیجے میں کاربن ڈائی آکسائیڈ کے اخراج میں کافی کمی آئی ہے اور اس کی سطح 2005کی 3.1ٹی /ٹی سی ایس کی سطح سے گھٹ کر 2021میں 2.55ٹی /ٹی سی ایس ہوگئی ہے ۔ اپنائی گئی بہترین دستیاب ٹیکنالوجیوں کی فہرست درج ذیل ہے ۔
ایس اے آئی ایل اور آرآئی این ایل کے ذریعہ اپنائی گئی بہترین دستیاب ٹیکنالوجیز  درج ذیل ہیں :
- بجلی پیداکرنے کے لئے کوک اوون بیٹریز سے حساس درجہ حرارت کی بازآوری کے لئے کوک ڈرائی کوئنچنگ ٹیکنالوجی ۔
- بجلی میں بی ایف گیس کی فاضل پریشرانرجی کی بازآوری کے لئے چمنیوں میں ٹاپ پریشر ریکوری ٹربائن
- بھاپ یا بجلی پیداکرنے کے لئے سنٹرپلانٹ میں سنٹرکولر ویسٹ ہیٹ ریکوری سسٹم ۔
- چولھے میں داخل ہونے والی ہوا کو گرم ہونے سے روکنے کے لئے فضلہ کے استعمال کی خاطربلاسٹ فرنیس ہاٹ اسٹو ویسٹ گیس ریکوری سسٹم
- چمنیوں کو دوبارہ گرم کرنے میں ایندھن کے استعمال کے لئے کنورٹربلوؤنگ سے ایل ڈی گیس کی بازآوری کے لئے اسٹیل میلٹنگ شاپ میں ایل ڈی گیس ریکوری سسٹم
- پروسیس بھاپ پیداکرنے کے لئے رولنگ مل کی دوبارہ گرم ہونے والی چمنیوں میں ایویپو ریٹنگ سسٹم ۔
کابینہ
کابینہ نے دہلی میٹرو کی توسیع کے تحت دلشاد گارڈن سے نیا بس اڈہ، غازی آباد تک کوریڈور کو منظوری دی
نئی دہلی،23جنوری/وزیر اعظم جناب نریندر مودی کی سربراہی میں مرکزی کابینہ نے دہلی میٹرو کی توسیع کے تحت دلشاد گارڈن سے نیا بس اڈہ، غازی آباد تک کوریڈور کو منظوری دے دی ہے۔اس توسیعی لائن کی کل لمبائی 9.41 کلو میٹر ہے۔ کابینہ نے مرکزی مالی امداد کے طور پر 324.87 کروڑ روپے کے تعاون کی بھی منظوری دے دی۔اس پروجیکٹ کی تکمیل پر 1,781.21 کروڑ روپے کی لاگت آئے گی۔
اس پروجیکٹ کے نفاذ سے کافی عرصے سے این سی آر میں ضروری اضافی عوامی ٹرانسپورٹ مہیا کیا جاسکے گا۔
اس پروجیکٹ کا نفاذ دہلی میٹرو ریل کارپوریشن لمٹیڈ کے ذریعہ حکومت ہند اور نیشنل کیپٹل ٹریٹری آف دہلی کے خصوصی مقصد کے لئے گاڑی کے تحت کیا جائے گا۔
کوئلے کی وزارت
اسکوپ مینار، پانچویں منزل ، کور دوئم ، لکشمی نگر میں دلی کے کوئلہ کنٹرولر کے توسیعی دفتر کا افتتاح کیا گیا
نئی دہلی،25 جنوری،2022 / کوئلے کی وزارت کے سکریٹری ڈاکٹر انل کمار جین نے آج کوئلے کے کنٹرولر کی تنظیم کے ایک توسیعی دفتر کا ، جو کوئلے کی وزارت کے تحت ایک ماتحت دفتر ہے افتتاح کیا۔
یہ دفتر کوئلے کے کنٹرولر کی تنظیم کے اصل دفتر کے طور پر کام کاج کرے گا اور مندرجہ ذیل فرائض انجام دے گا :
- کانکنی کے منصوبے اور کان کو بند کرنے کی اجازت
- کان کھولنے اور دوبارہ کھولنے کی اجازت
- کان کو بند کرنے کے منصوبوں پر عمل درآمد کی مانیٹرینگ
- واشری ریجیکٹ پالیسی پر عمل درآمد اور مانیٹرینگ
- ادائیگی کا کمشنر
- کوئلے اور لگنائٹ کے ماہانہ اعداد و شمار اکٹھا کرنا اور سالانہ اشاعت جاری کرنا جو کوئلے سے متعلق عارضی اعداد و شمار اور کوئلے سے متعلق کوئلے کی ڈائریکٹری
- سی سی او کے انتظامی اور کھاتوں سے متعلق معاملات
- نیتی آیوگ، کوئلے کی وزارت ، نیتی آیوگ، سی ایس او، اعداد و شمار و پی آئی / آئی بی ایم، کانکنی کی وزارت ، ریاستی سرکار ، قومی اور بین الاقوامی ایجنسیوں کی مدد
کوئلے کے سکریٹری ڈاکٹر انل کمار نے ؛ جوائنٹ سکریٹری جناب شیام بھاگت نیگی، جوائنٹ سکریٹری محترمہ ویسمیتا تیج، جوائنٹ سکریٹری جناب بھبانی پرساد پاتی، کوئلہ کنٹرولر اور ڈی ڈی جی، محترمہ سنتوش اگروال، سی سی او کے ڈائریکٹر جناب وی پی سنگھ اور دیگر سینئر افسران بھی اس موقعے پر موجود تھے۔
۔۔۔
ش ح ۔ اس۔ ت ح ۔
U –735
(Visitor Counter : 96
اسٹیل کی وزارت
جناب دھرمیندر پردھان نے پی وی سندھو کو مبارک باد دی ہے
انہوں نے سندھو کو تجویز کیا کہ وہ اپنی آواز قومی مشنوں میں استعمال کریں
نئی دہلی، 4 ستمبر 2019/پیٹرولیم اور قدرتی گیس نیز فولاد کے محکمے کے وزیر جناب دھرمیندر پردھان نے آج مایہ ناز بیڈمنٹن کھلاڑی محترمہ پی وی سندھو اور ان کے والد جناب پی وی رمن سے یہاں ملاقات کی۔ انہیں قوم کے لئے قابل فخر قرار دیتے ہوئے جناب پردھان نے انہیں مبارک باد دی اور بی ڈبلیو ایف عالمی چیمپئن شپ جیتنے پر ان کی حوصلہ افزائی کی۔انہوں نے محترمہ سندھو کے لئے مستقبل کی ان کی کوششوں کے لئے نیک خواہشات کا اظہار کیا جن میں 2020 کے اولمپک مقابلے بھی شامل ہیں۔
اس موقع پر جناب پردھان نے انہیں اور ان کے والد کو ایک یادگاری سکہ پیش کیا جو حکومت ہند کی ٹکسال نے ناباکالیبر تہوار کے موقع پر جاری کیا تھا۔ انہوں نے محترمہ سندھو کو اوڈیشہ کی ایک روایتی شال بھی پیش کی۔
نوجوان بیڈمنٹن کھلاڑی کو سماجی تبدیلی کا ذریعہ بننے کی ترغیب دیتے ہوئے جناب پردھان نے تجویز کیا کہ وہ اپنی آواز سووچھ بھارت ابھیان جل شکتی ابھیان اور پلاسٹک کے استعمال سے گریز کرنے جیسے قومی مشنوں اور مہموں میں استعمال کریں جن کا خواب وزیراعظم جناب نریندر مودی نے دیکھا ہے۔
وزیر موصوف سے ملاقات کرنے کے بعد میڈیا سے بات کرتےہوئے محترمہ پی وی سندھو نے خوشی کا اظہار کیا اور جناب دھرمیندر پردھان کا شکریہ ادا کیا کہ انہوں نے انہیں مبارک باد دی ہے۔ انہوں نے اپنی حمایت کے لئے راشٹریہ اسپات نگم لمیٹیڈ کا بھی شکریہ ادا کیا۔ محترمہ پی وی سندھو آر آئی این ایل کی برانڈ امبیسڈر ہیں۔
۔۔۔۔۔۔۔۔۔۔۔
U- 4027
(Visitor Counter : 42